Stanislav Lobotka

Stanislav Lobotka (født 25. november 1994) er en slovakisk fotballspiller som spiller for den italienske klubben SSC Napoli. Lobotka har tidligere spilt for blant andre FK AS Trenčín, Jong Ajax, FC Nordsjælland og Celta Vigo.

Klubbkarriere 
Lobotka startet sin karriere hos FK AS Trenčín, hvor han fikk sin debut på øverste nivå hjemme mot FK Dukla Banská Bystrica den 4. mars 2012 (2–2). I den påfølgende sesongen ble han lånt ut til Jong Ajax, som også hadde opsjon på kjøp. Hans første kamp for Ajax kom den 13. juli 2013 i en oppkjøringskamp mot RKC Waalwijk, hvor han kom inn som innbytter for Christian Eriksen midtveis i andre omgang. Ajax valgte å ikke benytte seg av opsjon på kjøp, så Lobotka returnerte deretter hjem til AS Trenčín ved sesongslutt.

I sin andre periode hos AS Trenčín debuterte han i Europaligaen og vant både hjemlig serie og nasjonalt cupmesterskap med klubben. I august 2015 meldte han overgang til den danske klubben FC Nordsjælland, hvor han skrev under på en kontrakt med varighet på fire år. Han debuterte for Nordsjælland i serien mot Brøndby IF den 30. august og etablerte seg raskt på midtbanen hvor han spilte fast i de påfølgende sesongene. For sitt oppofrende spill ble han tildelt årets spiller i Nordsjælland både i debutsesongen og den påfølgende 2017-sesongen.

Etter å ha markert seg under U21-EM i fotball for menn 2017 ble Lobotka solgt til den spanske klubben Celta de Vigo den 15. juli 2017, hvor han skrev under på en femårskontrakt.

Landslagskarriere 
Lobotka debuterte for  i en vennskapskamp mot  den 15. november 2016 (0–0). Hans gjennombrudd på landslaget kom i en VM-kvalifiseringskamp hjemme mot  den 1. september 2017, hvor han spilte hele kampen og bidro til 1–0-seier. Tre dager senere scoret han sitt første landslagsmål mot  på Wembley Stadium i samme kvalifisering (2–1). Hans andre landslagsmål kom i den påfølgende måneden i en vennskapskamp hjemme mot  den 14. november 2017 (1–0).

Han ble tatt ut i s EM-tropp til EM i fotball 2021.

Meritter 
AS Trenčín
 Fortuna Liga (1): 2014/2015
 Slovenský Pohár (1): 2014/2015

Referanser

Eksterne lenker 
 

Slovakiske fotballspillere
Spillere i Fotball-EM 2021
Fotballspillere for FK AS Trenčín
Fotballspillere for AFC Ajax
Fotballspillere for FC Nordsjælland
Fotballspillere for Celta de Vigo
Fotballspillere for SSC Napoli
Personer fra Trenčín
Fødsler i 1994